Република Србија

 ОПШТИНА ГАЏИН ХАН

 Предсеник општине

 Број: 344-545 /20-I

 Датум: 18.11.2020.године

 ГАЏИН ХАН

Извештај о стању безбедности саобраћаја на подручју општине

Гаџин Хан за период јануар- јун 2020.године

На основу члана 14. Закона о безбедности саобраћаја на путевима, Општинско веће подноси Скупштини Извештај о стању безбедности саобраћаја на том подручју најмање два пута годишње.

На подручју општине Гаџин Хан, у периоду јануар–јун 2020.године, догодиле су се укупно 11 саобраћајних незгода.

Број саобраћајних незгода са страдалим лицима је на вишем нивоу него у претходној години , то јест 10 лица су лакше повређена а теже повређено 1 лице. У извештајном периоду погинуло је 1 лице на локалном путу.

На државним путевима догодиле су се 7 саобраћајне несреће, док је на локалним путевима било 4 саобраћајне незгоде, лица са лакшим телесним повредама. У извештајном периоду је извршено: кривична дела ; 1 особа је погинула на локалном путу, лакше је повређено 10 особа и са тешким телесним повредама 1 лице.

 Одржавање државних путева врши предузеће ПЗП-ТРЕЈС, док одржавање локалних путева врши ЈП „Дирекција за изградњу и комуналне делатности “општине Гаџин Хан .

У периоду зимског одржавања путева ПЗП-ТРЕЈС је редовно чистио исте уз проблем приоритета. Наиме по класификацији ЈП „Путеви Србије“, само деоница државног пута насеља Никола Тесла до Гаџиног Хана спада у први приотитет, где је предвиђено поред чишћења и посипање мешавином и сољу, док остали државни путеви спадају у трећу групу приотитета, где је предвиђено само чишћење , тако да долази до честе појаве леда и утабаног снега на коловозу.

У извештајном периоду, није било кошења траве и сече растиња на државним путевима, док су само крпљене ударне рупе.

Државни путеви су у релативно добром стању, одговарајућег профила, без већих оштећења, са видно обележеном сигнализацијом, првенствено у пределу школа које се налазе у насељеним местима уз државне путеве. Једина деоница која је у лошем стању са оштећењима и неодговарајуће безбедности јесте Барје-Горње Драговље-Ступница.

Зимско одржавање локалних путева врши ЈП „Дирекција за изградњу и комуналне делатности“ општине Гаџин Хан, са два камиона опремљена раоницима и посипачима мешавине ризле и соли комбинованом машином и трактором.

У летњем режиму одржавања путева било је кошења траве и растиња поред путева. У односу на 2019. годину у 2020. години било је крпљење ударних рупа.

Највећи део локалних путева негде око 2/3 , реконструисано је у протеклих петнаест година и у добром су стању, тако да је и безбедност задовољавајућа.

У изузетно лошем стању јесу путни правци Дуга Пољана- Миљковац, државни пут 224-Личје (Букиче), Гаџин Хан –Јагличје, државни пут 225- Виландрица, где је асфалтни коловоз највећим делом пропао и саобраћај је небезбедан. Саобраћајна сигнализација на истим је релативно добра док је у зонама школа видно обележена.

 ПРЕДСЕДНИК

 Милисав Филиповић